
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS ŠVIETIMO ĮSTAIGŲ VADOVŲ TARNYBINIŲ ATLYGINIMŲ PRIEDŲ NUSTATYMO

2011 m. sausio 27 d.  Nr. T-15
Šakiai

                   Rajono savivaldybės taryba, vadovaudamasi Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr.28-655), Švietimo ir mokslo ministro 2009 m. gruodžio 14 d. įsakymu Nr. ISAK - 2711 „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ (Žin., 2009, Nr. 150-6739) ir 2010 m. rugpjūčio 26 d. įsakymu Nr. V-1430 „Dėl švietimo ir mokslo ministro 2009 m. gruodžio 14 d. įsakymo  Nr. ISAK - 2711 „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ pakeitimo“ (Žin., 2010, Nr. 102-5310), nusprendžia,


                  1. Nustatyti nuo 2011 m. sausio 1 d. tarnybinių atlyginimų priedų konkrečius dydžius rajono savivaldybės švietimo įstaigų vadovams:

                   1.1. ikimokyklinių įstaigų, bendrojo lavinimo mokyklų, specialiosios mokyklos, meno mokyklos, jaunimo kūrybos ir sporto centro, pedagoginės psichologinės tarnybos vadovams, įgijusiems mokslo laipsnį arba pedagoginį (mokslo) vardą – 1 bazinės mėnesinės algos dydžio tarnybinio atlyginimo priedą;

                   1.2. ikimokyklinių įstaigų, bendrojo lavinimo mokyklų, specialiosios mokyklos meno mokyklos, jaunimo kūrybos ir sporto centro, pedagoginės psichologinės tarnybos vadovams, kuriems nesuteikta vadybinė kvalifikacinė kategorija, tačiau jie yra įgiję magistro laipsnį – 0,5 bazinės mėnesinės algos dydžio tarnybinio atlyginimo priedą;

                   1.3. gimnazijų vadovams – 15 proc.  tarnybinio atlyginimo dydžio priedą;

                   1.4. pedagoginės psichologinės tarnybos vadovui - 15 proc.  tarnybinio atlyginimo dydžio priedą;

                   1.5. specialiosios mokyklos vadovui – 15 proc. tarnybinio atlyginimo dydžio priedą;

                   1.6. ikimokyklinių įstaigų vadovams, jeigu  įstaigoje yra ne mažiau kaip trys specialiojo ugdymo grupės, o bendrojo lavinimo mokyklų direktoriams, jeigu yra ne mažiau kaip trys klasės  – 5 proc. tarnybinio atlyginimo dydžio priedą;

                   1.7. ikimokyklinių įstaigų, bendrojo lavinimo mokyklų, kuriose mokosi 10 ir daugiau integruotų (ugdomi visiškos integracijos forma) specialiųjų poreikių vaikų, vadovams - 5 proc. tarnybinio atlyginimo dydžio priedą.

                   2. Pavesti rajono savivaldybės švietimo įstaigų vadovams nustatyti tarifinių atlygių ir tarnybinių atlyginimų priedų dydžius, nurodytus Lietuvos Respublikos Švietimo ir mokslo ministro  2009 m. gruodžio 14 d. įsakymu Nr. ISAK-2711,  kitiems rajono švietimo įstaigų darbuotojams.  

                   3. Nustatyti, kad tarifinių atlygių ir tarnybinių atlyginimų priedai mokami neviršijant švietimo įstaigai skirto darbo užmokesčio fondo.

Meras                                                                                                                            Juozas Bertašius

D:\Dokumentai\2011\Sprendimai\Darbui\1sp1.doc

